ขอถามเป็นข้อๆนะคะ1.หลังจากรับวัคซีนครบคอร์สมาแล้ว ไม่ว่าจะแบบ ฉีดเข้าใต้ผิวหนัง(ID) หรือ แบบ ฉีดเข้ากล้ามเนื้อ(IM) ในการกระตุ้นในครั้งต่อๆ ไปไม่ได้จำกัดใช่ไหมคะว่าจะต้องฉีดด้วยวิธีแบบเดียวกับที่ฉีดในครั้งแรก เช่น เคยฉีดแบบเข้าใต้ผิวหนัง(ID) 4 เข็ม ในการกระตุ้นสามารถฉีดกระตุ้นแบบเข้ากล้ามเนื้อ(IM)หรือแบบใต้ผิวหนัง(ID)ก็ได้2.การฉีดกระตุ้นนั้นสามารถฉีดแบบ 1 เข็มที่ต้นแขนทั้งสองข้างได้ใช่ไหมคะ เพราะเราไปฉีดมาแต่ว่าเปลี่ยนโรงพยาบาล เราก็เลยบอกเขาไปว่า เราเคยฉีดครบคอร์สแบบ 4 เข็มมาแล้ว และกระตุ้นล่าสุดคือเดือนที่แล้ว เพราะก่อนหน้านี้ที่โรงพยาบาลเก่าเขากระตุ้นให้ 1 เข็มเหมือนกันแต่แค่แขนข้างเดียว3.ภูมิคุ้มกันที่สร้างจากวัคซีนจะเข้าไปจัดการกับเชื้อตั้งแต่ยังอยู่ในระยะฟักตัว หรือ หลังจากพ้นระยะฟักตัวหรือคะ
สวัสดีค่ะการกระตุ้นวัคซีนพิษสุนัขบ้านั้นใช้หลักการว่าถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันโดยการกระตุ้นในครั้งต่อๆไป อาจจะใช้วิธีเดียวกันหรือไม่ก็ได้กับการรับวัคซีนในครั้งแรก คือจะฉีดเข้าใต้ผิวหนังหรือแบบเข้ากล้ามเนื้อก็ไดการกระตุ้นวัคซีนแบบ 1 เข็มจะสามารถฉีดที่แขนสองข้างหรือหนึ่งข้างก็ได้ คือขึ้นกับปริมาณรวมที่ได้รับเป็นสำคัญว่าได้รับครบ บางครั้งอาจจะแบ่งฉีด 2 ตำแหน่งเพื่อลดอาการปวดภูมิคุ้มกันที่เกิดจากวัคซีนมักเกิดขึ้นภายใน 7 วัน และจะเข้าไปป้องกันไม่ให้ร่างกายรับเชื้อโรคเข้าไป ส่วนใหญ่จะต้องได้รับวัคซีนตั้งแต่ระยะฟักตัว ก็คือระยะที่ยังไม่มีอาการของโรคจึงจะได้ผลในการป้องกันการเกิดโรคค่ะ